EL
L 222/458
Επίσημη Εφημερίδα της Ευρωπαϊκής Ένωσης
8.9.2023
Σημείωση: Όταν το σύνολο λειτουργιών ATO GoA1/2 υλοποιείται σε παρατρόχιο σύστημα κλάσης Β, η υλοποίηση εποχούμενου ATO βασίζεται σε συμβατικές συμφωνίες μεταξύ του διαχειριστή υποδομής και των σιδηροδρομικών επιχειρήσεων και, ως εκ τούτου, δεν υπάρχουν υποχρεωτικές απαιτήσεις υλοποίησης ATO GoA1/2 έως ότου οι γραμμές παρατρόχιου ATO και οι γραμμές παρατρόχιου συστήματος κλάσης Β μεταβούν σε πλήρως συμμορφούμενο ETCS, συμπεριλαμβανομένων των προδιαγραφών παρατρόχιου ATO του προσαρτήματος Α της παρούσας ΤΠΔ.
7.2.9.3.
RMR
Τα GSM-R και/ή FRMCS υλοποιούνται σύμφωνα με τις απαιτήσεις υλοποίησης που απαριθμούνται στην ενότητα 7.3.2.
7.2.10.
Διατήρηση προδιαγραφών (διορθώσεις σφαλμάτων)
7.2.10.1.
Αρμοδιότητες κατά τη διαδικασία διαχείρισης ελέγχου αλλαγών
Κατά τη διαδικασία διαχείρισης ελέγχου αλλαγών (CCM) των προδιαγραφών ERTMS και πριν από την έναρξη ισχύος της επόμενης νόμιμης έκδοσης της παρούσας ΤΠΔ, τα σφάλματα ταξινομούνται ως σφάλματα που εμποδίζουν την κανονική λειτουργία ή ως σφάλματα που δεν εμποδίζουν την κανονική λειτουργία.
Για τα σφάλματα που εμποδίζουν την κανονική λειτουργία, οι κατασκευαστές εποχούμενου εξοπλισμού, οι φορείς εκμετάλλευσης (π.χ. με την παροχή στοιχείων σχετικών με την εμφάνιση του σφάλματος κατά τη διάρκεια κανονικής λειτουργίας) και οι διαχειριστές υποδομής με τα απαραίτητα στοιχεία από τους κατασκευαστές παρατρόχιου υλικού περιγράφουν τα προϊόντα και τις εφαρμογές του συστήματος τους σε σχέση με την κατάσταση που διαπιστώθηκε, απαντώντας στα ερωτηματολόγια του ERA (στα οποία περιλαμβάνονται οι λύσεις των σφαλμάτων και τα μέτρα μετριασμού).
Οι απαντήσεις στα εν λόγω ερωτηματολόγια του Ευρωπαϊκού Οργανισμού Σιδηροδρόμων (στο εξής: ERA) παρέχονται εντός 3 μηνών από τη δημοσίευσή τους, πιο συγκεκριμένα, ο διαχειριστής υποδομής αξιολογεί στο πλαίσιο του ερωτηματολογίου του ERA εάν: 1) ο αντίκτυπος του σφάλματος είναι αποδεκτός όσον αφορά την ασφάλεια και τη λειτουργία του δικτύου· 2) ο αντίκτυπος του σφάλματος είναι αποδεκτός όσον αφορά τη διαλειτουργικότητα, γεγονός που σημαίνει είτε ότι: α) η μη εφαρμογή της διόρθωσης σφάλματος παρατρόχιου υλικού θα επιτρέψει την ομαλή λειτουργία στο δίκτυο κάθε οχήματος ERTMS που συμμορφώνεται με την τελευταία έκδοση της ΤΠΔ, ή β) ότι η μη εφαρμογή της διόρθωσης σφάλματος εποχούμενου συστήματος θα επιτρέψει την ομαλή λειτουργία του εν λόγω οχήματος ERTMS στο σύμφωνο με την ΤΠΔ δίκτυο.
Ο Οργανισμός δημοσιεύει τα αποτελέσματα των ερωτηματολογίων του ERA με διαφανή τρόπο.
7.2.10.2.
Αρμοδιότητες του κατασκευαστή εποχούμενου και παρατρόχιου υλικού
Μετά τη δημοσίευση των διορθώσεων σφάλματος σε μια έκδοση, οι κατασκευαστές επικαιροποιούν αναλόγως τα στοιχεία διαλειτουργικότητάς τους και είναι υπεύθυνοι για τη διατήρηση των στοιχείων διαλειτουργικότητας, όπως απαιτείται στην ενότητα 4.2.20.1 (συμπεριλαμβανομένης της διατήρησης των σχετικών πιστοποιητικών «ΕΚ») και σύμφωνα με τις μεταβατικές απαιτήσεις του προσαρτήματος Β (πίνακας Β.3).
Τα εν λόγω επικαιροποιημένα στοιχεία διαλειτουργικότητας (συμπεριλαμβανομένων των σχετικών πιστοποιητικών «ΕΚ») διατίθενται προς ενσωμάτωση στα σχετικά υποσυστήματα σύμφωνα με το προσάρτημα Β (πίνακας B3).
Σημείωση: Για τα στοιχεία διαλειτουργικότητας για τα οποία οι πληροφορίες που παρασχέθηκαν προηγουμένως, όπως περιγράφονται στην ενότητα 7.2.10.1, δείχνουν ότι δεν υπάρχουν επιπτώσεις όσον αφορά την ασφάλεια, τη λειτουργία και τη διαλειτουργικότητα, δεν απαιτείται επικαιροποίηση.